
BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm alăturat, Raportul asupra proiectului de Lege privind aprobarea Ordonanţei de urgenţă a Guvernului nr.29/1999 privind unele măsuri legate de trecerea la anul 2000 a sistemelor informatice şi a sistemelor electronice microprogramate.
Proiectul de lege a fost trimis în procedură de urgenţă, iar la întocmirea raportului comisia a avut în vedere următoarele avize:

· avizul Comisiei juridice, de disciplină şi imunităţi;

· avizul Consiliului Legislativ.

           PREŞEDINTE,                                 SECRETAR,

        Dan Ioan Popescu                                Istvan Antal

Expert

Dr. Cristina Bălănescu

R A P O R T

asupra proiectului de Lege pentru aprobarea Ordonanţei de urgenţă a Guvernului nr.29/1999 privind unele măsuri legate de trecerea la anul 2000 a sistemelor

 informatice şi a sistemelor electronice microprogramate
Cu adresa nr.382/07.10.1999 Preşedintele Camerei Deputaţilor,  conform art.86  din Regulamentul Camerei Deputaţilor, a sesizat pentru examinare şi avizare în fond Comisia pentru industrii şi servicii, cu proiectul de Lege privind aprobarea Ordonanţei de urgenţă a Guvernului nr.29/1999 privind unele măsuri legate de trecerea la anul 2000 a sistemelor informatice şi a sistemelor electronice microprogramate.

În urma examinării în şedinţa din data de 20.10.1999, comisia a hotărât cu majoritate de voturi, ţinând seama şi de avizele favorabile primite de la Comisia juridică, de disciplină şi imunităţi şi de la Consiliul Legislativ, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.29/1999 privind unele măsuri legate de trecerea la anul 2000 a sistemelor informatice şi a sistemelor electronice microprogramate în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

            PREŞEDINTE,                                   SECRETAR,

         Dan Ioan Popescu                                 Istvan Antal

Expert,

Dr. Cristina Bălănescu

